CELEX: 32006D0634
Language: sk
Date: 2006-07-25 00:00:00
Title: 2006/634/SZBP Rozhodnutie Politického a bezpečnostného výboru Dárfúr/3/2006 z  25. júla 2006 o vymenovaní vojenského poradcu osobitného zástupcu Európskej únie pre Sudán

21.9.2006   
            
            
               SK
            
            
               Úradný vestník Európskej únie
            
            
               L 258/13
            
         
      ROZHODNUTIE POLITICKÉHO A BEZPEČNOSTNÉHO VÝBORU DÁRFÚR/3/2006
   z 25. júla 2006
   o vymenovaní vojenského poradcu osobitného zástupcu Európskej únie pre Sudán
   (2006/634/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 ods. 3,
   so zreteľom na jednotnú akciu Rady 2005/557/SZBP z 18. júla 2005 o civilno-vojenskej akcii Európskej únie na podporu misie Africkej únie v oblasti sudánskeho Dárfúru (1), a najmä na jej článok 4,
   keďže:
   
               (1)
            
            
               Rada 5. júla 2006 prijala jednotnú akciu 2006/468/SZBP (2), ktorou sa obnovuje a reviduje mandát osobitného zástupcu Európskej únie pre Sudán.
            
         
               (2)
            
            
               Osobitný zástupca Európskej únie (OZEÚ) pre Sudán okrem iného zabezpečuje koordináciu a koherenciu príspevkov Únie na misiu Africkej únie v oblasti sudánskeho Dárfúru (AMIS). V súlade s článkom 5 ods. 2 jednotnej akcie 2005/557/SZBP koordinačná bunka EÚ v Addis Abebe (ACC), ktorú tvorí politický poradca, vojenský poradca a policajný poradca, pod vedením OZEÚ riadi každodennú koordináciu so všetkými príslušnými aktérmi EÚ a s administratívnym kontrolným a riadiacim centrom (ACMC) v rámci velenia Africkej únie v Addis Abebe, aby sa zabezpečila koherentná a včasná podpora pre AMIS zo strany EÚ.
            
         
               (3)
            
            
               Rada podľa článku 4 jednotnej akcie 2005/557/SZBP na návrh generálneho tajomníka/vysokého splnomocnenca (GT/VS), ktorý sa zakladá na odporúčaní OZEÚ, poverila Politický a bezpečnostný výbor vymenovaním vojenského poradcu OZEÚ.
            
         
               (4)
            
            
               GT/VS na základe odporúčania OZEÚ navrhol, aby za nového vojenského poradcu OZEÚ bol vymenovaný plukovník Marc BOILEAU.
            
         
               (5)
            
            
               V súlade s článkom 6 Protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a akcií Európskej únie, ktoré majú obranné dôsledky,
            
         ROZHODOL TAKTO:
   Článok 1
   Plukovník Marc BOILEAU sa týmto menuje za vojenského poradcu OZEÚ pre Sudán.
   Článok 2
   Toto rozhodnutie nadobúda účinnosť 28. júla 2006.
   
      V Bruseli 25. júla 2006
      
         
            Za Politický a bezpečnostný výbor
         
         
            predseda
         
         T. TANNER
         
      
   
   
      (1)  Ú. v. EÚ L 188, 20.7.2005, s. 46.
   
      (2)  Ú. v. EÚ L 184, 6.7.2006, s. 38.